10-moet-lees-stories: Dinsdag, 11 September | Netwerk24
Indien jy vandag te besig was om op hoogte te bly van die jongste nuus, moenie bekommerd wees nie! Hier is 'n oorsig van die belangrikste nuusstories waarvan jy moet weet.
Oudpres. Jacob Zuma en sy seun Duduzane in ligte luim in die landdroshof. Foto: Deaan Vivier
1. Moorde in SA styg tot 20 336 in 1 jaar
Meer as 20 000 mense is in die 2017-’18-boekjaar in Suid-Afrika vermoor – dit is die hoogste aantal moorde wat die afgelope tien jaar in ’n enkele boekjaar aangemeld is. Dit blyk uit die jongste misdaadstatistieke vir die 2017-’18-boekjaar wat die polisie Dinsdag in die parlement bekend gemaak het.
2. Staatskaping: Kommissie onbepaald uitgestel
Die kommissie van ondersoek oor staatskaping is Dinsdag tot verdere kennisgewing uitgestel, het eerw. Mbuyiselo Stemela, woordvoerder van die kommissie, gesê. Die verhoor sou Woensdagoggend om 10:00 hervat het.
3. Petrolprys: Grootste skok in byna 4 jaar lê voor
Die grootste petrolprysstyging in langer as drie en ’n half jaar lê in Oktober vir motoriste voor. Die pyn by die pomp gaan aansienlik meer as R1 per liter beloop, tensy die rand oor die volgende week drasties versterk en die olieprys daal.
Die prys van petrol gaan net aanhou styg.
4. Skootdans by skool kwel departement
Die Gautengse onderwysdepartement het sy kommer uitgespreek oor ’n video waarin ’n gr. 10-leerling vir ’n ander leerling ’n skootdans doen. Die video is glo in Februarie vanjaar by die Sikhululekile High School geneem.
5. KYK: Bestuur, spelers trek laer om Rassie
Die Springbokke en hul bestuurspan steun Rassie Erasmus se planne vir die span soos een man. Matt Proudfoot, Damian de Allende en Francois Louw het Nieu-Seelandse joernaliste hiervan verseker toe hulle Dinsdag in Wellington met vrae gepeper is oor Suid-Afrika se onlangse onbestendige vertonings.
6. Mr. Tekkie: ‘Ons is ook Steinhoff-slagoffers’
Bernard Mostert, voormalige uitvoerende hoof van Tekkie Town en een van die stigters van Mr. Tekkie, het Dinsdag in ’n strydlustige verklaring gesê hulle gaan Pepkor se hofaansoek om Mr. Tekkie te probeer stuit, beslis teenstaan. Pepkor is die eienaar van Tekkie Town.
7. Twee van Boer soek 'n vrou verloof!
Een van die gewildste paartjies van die TV-program Boer soek 'n vrou het aangekondig hulle is verloof. Adriaan Geldenhuys en Helene Retief het die nuus Maandag op Facebook bekend gemaak.
8. Moet SA hom voorberei op Zuma II?
9. Ace erken hy ‘inisieer’ vergadering met Zuma
Ace Magashule, die ANC se sekretarisgeneraal, het erken hy het 'n vergadering met oudpres. Jacob Zuma verlede week in Durban “geïnisieer”, maar het geweier om te sê wat op die geslote vergadering bespreek is.
Dit is vandag 17 jaar sedert die 9/11-aanvalle.
10. New York se landskap vir ewig verander op 9/11
9/11, die dag in 2001 toe New York se horison vir altyd verander het, word Dinsdag herdenk. Dit is 17 jaar nadat vier gekoördineerde terreuraanvalle van die Islamtiese terroristegroep Al-Kaïda Amerika getref het. Ons kyk terug na dié gebeurtenis.
10-moet-lees-stories: Vrydag, 7 September